ರವೀನಾ ಟಂಡನ್‍ರನ್ನು ಸುನಿಲ್ ಗ್ರೊವರ್ ಇಂಪ್ರೆಸ್ ಮಾಡಿದ್ದು ಹೀಗೆ!

ಮುಂಬೈ: ಕಾಮಿಡಿಯನ್, ಡಾ.ಮಶೂರ್ ಗುಲಾಟಿ ಖ್ಯಾತಿಯ ಸುನಿಲ್ ಗ್ರೊವರ್ ಕಿಲಾಡಿ ಅಕ್ಷಯ್ ಕುಮಾರ್ ಗೆಟಪ್ ಹಾಕಿ `ತೂ ಚೀಜ್ ಬಡಿ ಹೈ ಮಸ್ತ್ ಮಸ್ತ್’ ಹಾಡಿಗೆ ಹೆಜ್ಜೆ ಹಾಕುವ ಮೂಲಕ ಬಾಲಿವುಡ್‍ನ ಮಸ್ತ ಹುಡುಗಿ ರವೀನಾ ಟಂಡನ್ ಅವರನ್ನು ಇಂಪ್ರೆಸ್ ಮಾಡಿದ್ದಾರೆ.

ಸೋನಿ ಚಾನೆಲ್‍ನ ಸಬಸೇ ಬಡಾ ಕಲಾಕರ್ ಶೋನ ವೇದಿಕೆಯಲ್ಲಿ ಅಕ್ಷಯ್ ಕುಮಾರ್ ಅಭಿನಯದ ಮೊಹ್ರಾ ಫಿಲ್ಮ್ ಡ್ರೆಸ್ ಹಾಕಿ ತೂ ಚೀಜ್ ಬಡಿ ಹಾಡಿಗೆ ಡ್ಯಾನ್ಸ್ ಮಾಡಲಾರಂಭಿಸಿದರು. ಸುನಿಲ್ ಗ್ರೋವರ್ ಡ್ಯಾನ್ಸ್ ಆರಂಭಿಸುತ್ತಿದ್ದಂತೆ ಖುಷಿಯಾಗಿ ರವೀನಾ ಸ್ಟೇಜ್‍ಗೆ ಬಂದು ಡ್ಯಾನ್ಸ್ ಮಾಡಿದ್ದಾರೆ.

ಸುನಿಲ್ ಗ್ರೋವರ್ ಮತ್ತು ಕಪಿಲ್ ಶರ್ಮಾ ನಡುವಿನ ಜಗಳದ ನಂತರ ಹೆಚ್ಚಾಗಿ ಯಾವುದೇ ಟಿವಿ ಶೋಗಳಲ್ಲಿ ಕಾಣಿಸಿಕೊಂಡಿರಲಿಲ್ಲ. ಕಪಿಲ್ ಜೊತೆಗಿನ ವೈಮನಸ್ಸಿನ ನಂತರ ಸೋನಿ ಚಾನೆಲ್‍ನ `ಇಂಡಿಯನ್ ಐಡಲ್’ ಪೈನಲ್‍ನಲ್ಲಿ ಸುನಿಲ್ ಗ್ರೋವರ್ ಎಲ್ಲರನ್ನು ನಗಿಸಿದ್ದರು.

ಆದರೆ ಕಪಿಲ್ ಶರ್ಮಾ ಶೋ ಜೊತೆಗಿನ ಅಗ್ರಿಮೆಂಟ್ ಮುರಿದುಕೊಂಡ ಸುನಿಲ್ ಗ್ರೊವರ್ ಅವರನ್ನು ಸೋನಿ ಮತ್ತೊಮ್ಮೆ ತಮ್ಮ ಚಾನೆಲ್ ಕರೆತಂದಿದೆ. ಸೋನಿಯಲ್ಲಿಯ `ಸಬಸೇ ಬಢಾ ಕಲಾಕರ್’ ರಿಯಾಲಿಟಿ ಶೋಗೆ ಬಂದಿದ್ದಾರೆ. ಸಬಸೇ ಬಡಾ ಕಲಾ ಕಲಾಕರ್ ಶೋದಲ್ಲಿ ಪುಟಾಣಿ ಮಕ್ಕಳು ತಮ್ಮಲ್ಲಿಯ ಕಲೆಯನ್ನು ತೋರಿಸುವ ರಿಯಾಲಿಟಿ ಶೋ ಆಗಿದ್ದು ರವೀನಾ ಟಂಡನ್, ಅರ್ಷದ್ ವಾರ್ಸಿ ಮತ್ತು ಬೊಮನ್ ಇರಾನಿ ಶೋ ಜಡ್ಜ್ ಗಳಾಗಿದ್ದಾರೆ.